rlitschk/wikidir huggingface dataset:
Lichtathletik is en Sammelbeteken, de ünnerscheedliche Loop-, Sprung- un Worp-Disziplinen tosamenfaat. Dorvun aftogrenzen is de Swoorathletik, in de Sportoorden as Ringen oder Gewichtheven tohopenfaat warrt, as ok vun’n Rasenkraftsport, bi den dat üm dat Sleudern oder Stöten vun ünnerscheedliche, swore Gewichten geiht. Dorto warrt to’n Bispeel ok de Hamerworp rekent. De Lichtathletik hett ehr Wörteln wiet torüch in de Oortiet, vun wegen dat sik Minschen al fröh in de Entwickeln gegensietig meten hebbt in’t Lopen, Springen oder Smieten Bi de olympschen Sommerspelen warrt in veeruntwintig Disziplinen tosamen sövenunveertig Wettkämp utdragen – veeruntwintig bi de Mannslüüd un dreeuntwintig bi de Fronslüüd. De dörteihn Loopdisziplinen warrt vun jemehr Ansprook an’n Lief in Disziplinkoppels Sprint, Middelstreck un Langstreck ünnerdeelt: Sprint: 100 m, 200 m, 400 m, 100 m Hürden (blots Fronslüüd), 110 m Hürden (blots Mannslüüd), 400 m Hürden, 4x100 m Staffel, 4x400 m Staffel Middelstrecken: 800 m, 1500 m Langstrecken: 5.000 m, 10.000 m, Marathonloop (42,195 km), 3000 m Hinnern De Marathonloop un dat Gahn warrt op Stratenstrecken utdragen, de so anleggt sünd, dat de Teelinloop in’t Stadion föhrt. All annern Disziplinen warrt op en ruchweg ovale 400-Meter-Bahn, de ut twee langgtogene 100-Meter lange Kurven un twee jüst so lange Graden besteiht,
Dit Woort hett noch annere Bedüden: kiek dorför ünner Ottawa (Mehrdüdig Begreep). Ottawa [ˈɑːtəwə] is de Hööftstadt vun Kanada. Se liggt in de ööstlich Deel vun de Provinz Provinz Ontario an de Stroom Ottawa, glieks an de Grenz to de Provinz Québec. Up de anner Siet vun de Stroom liggt de Stadt Gatineau. Ofschoons Ottawa sülvst blots 812.916 Inwahner up en Flach vun 2778,64 km² hett (Stand: 2006) is dat Rebeet Ottawa-Gatineau mit 1.142.700 Inwahner (is 2004 tellt wurrn) de veertgröttste Ballungsruum in Kanada. De Stadt Ottawa liggt etwa up de glieker Breedengrad as Bordeaux (Frankriek) un Venedig (Italien). De Bevölkerung vun Stadt Ottawa is to 50 % engelsch un to 32 % franzöösch-spraakig. Wiel dor aber ok völ Inwannerer sünd, gifft dat dor noch mennig anner Spraaken. Ottawa is offiziell de eenzigst tweespraakig Stadt in Kanada. In Ottawa wurrd aber mehr engelsch snackt, in Gatineau dorgegen mehr franzöösch. De meest Inwahner könnt aber beid Spraaken. Ottawa is 1827 grünnd wurrn un hett eerst bit 1854 Bytown heeten, nömmt nah Colonel John By, de de Bu vun de Verbindungskanal tüschen de Ottawa-Stroom un de Rideau-River leidt hett. An’ 31. Dezember 1857 wurr Königin Victoria upfordert, en Hööftstadt för Kanada uttosöken
Isernhogen is ene Gemeen in dat Bundsland Neddersassen in Düütschland. Se liggt in de Region Hannover un hett 22.753 Inwahners (Stand 31. Dezember 2006) op en Rebeet vun 59,76 km². To de Gemeen höört de Öörd Niernhäger Buernschaft, Kerker Buernschaft, Faster Buernschaft, Hohenhoster Buernschaft, Olen-Warmbeuken, Nien-Warmbeuken, Kerkhost un Isernhogen sülvst. Websteed vun de Gemeen (hoochdüütsch) Städer un Gemenen in de Region Hannober Baschehusen | Bortörp | Boorwee | Garbsen | Gieren | Hannober | Hemmje | Isernhagen | Laatzen | Langenhogen | Lehrte | Niestadt | Pattjehiusen | Ronnenbarg | Seelze | Seinje | Springe | Uetze | Wiemark | Wenngessen | Wunsdörp
Boorwee is ene Stadt in dat Bundsland Neddersassen in Düütschland. Se liggt in de Region Hannover un hett 20.446 Inwahners (Stand 31. Dezember 2006) op en Rebeet vun 151,96 km². To de Gemeen höört blangen Boorwee sülvst ok de Öörd Groten Boorwee (9.594 Inwahners) Fuhrbarge (ca. 2.127) Lütjen Boorwee (ca. 2.492) - mit Mühlenberg, de Siedlungen Heidewinkel, Würmsee un Wietze Weppmer (ca. 3.507) Engensen (ca. 1.440) - mit Lahberg Thönse (ca. 1.548) Oldhorst (ca. 115) Websteed vun de Stadt (hoochdüütsch) Städer un Gemenen in de Region Hannober Baschehusen | Bortörp | Boorwee | Garbsen | Gieren | Hannober | Hemmje | Isernhagen | Laatzen | Langenhogen | Lehrte | Niestadt | Pattjehiusen | Ronnenbarg | Seelze | Seinje | Springe | Uetze | Wiemark | Wenngessen | Wunsdörp
Wiemark is ene Gemeen in dat Bundsland Neddersassen in Düütschland. Se liggt in de Region Hannober un hett 29.291 Inwahners (Stand 31. Dezember 2006) op en Rebeet vun 173 km². To de Gemeen höört de Öörd: Abbensen Bennemöhlen Berkhof mit Plumhof un Sprockhof Bissendörp Breelje mit Schaarhope un Ohlenbossel Duden-Böstel Elzen Gailhof Hellendörp Meitze Mellendörp Niegenborn Oegenbostel mit Bestenbostel un Ibsingen Resse Schiernbossel mit Schlage-Ickhost un Wiechendörp Wiermbostel mit Wietze Websteed vun de Gemeen (hoochdüütsch) Städer un Gemenen in de Region Hannober Baschehusen | Bortörp | Boorwee | Garbsen | Gieren | Hannober | Hemmje | Isernhagen | Laatzen | Langenhogen | Lehrte | Niestadt | Pattjehiusen | Ronnenbarg | Seelze | Seinje | Springe | Uetze | Wiemark | Wenngessen | Wunsdörp
Langenhogen is ene Stadt in dat Bundsland Neddersassen in Düütschland. Se liggt in de Region Hannover un hett 51.388 Inwahners (Stand 31. Dezember 2006) op en Rebeet vun 71,99 km². To de Gemeen höört siet de Gemeenreform 1974 blangen Langenhogen sülvst (mit Langenhogen-Mitte, Langenforth, Brink, Oolt-Langenhogen) ok de Öörd Engelbossel, Gudszurn, Kolenweie (mit Olenhost, Heinhus, Maspe, Siedlung Twenge un Twenge), Krahenwinkel un Schulnburg. Bi’n Flooghaven Hannover-Langenhogen liggt noch de lüttjen Öörd Kolenloh un Evershost. Websteed vun de Stadt (hoochdüütsch) Städer un Gemenen in de Region Hannober Baschehusen | Bortörp | Boorwee | Garbsen | Gieren | Hannober | Hemmje | Isernhagen | Laatzen | Langenhogen | Lehrte | Niestadt | Pattjehiusen | Ronnenbarg | Seelze | Seinje | Springe | Uetze | Wiemark | Wenngessen | Wunsdörp
Garbsen is ene Stadt in dat Bundsland Neddersassen in Düütschland. Se liggt in de Region Hannover un hett 62.942 Inwahners (Stand 31. Dezember 2006) op en Rebeet vun 79,31 km². To de Gemeen höört de Öörd Olengarbsen, Up de Host, Biernbossel, Frielje, Garbsen-Mitte, Havelje, Heetel, Host, Meyenfelle, Osterwoole Obernenne, Osterwoole Niernenne, Tulemanns Dörp un Steljen. Websteed vun de Stadt (hoochdüütsch) Städer un Gemenen in de Region Hannober Baschehusen | Bortörp | Boorwee | Garbsen | Gieren | Hannober | Hemmje | Isernhagen | Laatzen | Langenhogen | Lehrte | Niestadt | Pattjehiusen | Ronnenbarg | Seelze | Seinje | Springe | Uetze | Wiemark | Wenngessen | Wunsdörp
Vestralp weer en alamannscher Gohkönig vun de Bucinobanten in dat 4. Johrhunnert. De röömsch Historiker Ammianus Marcellinus bericht, dat de Caesar (Ünnerkaiser) Julian in dat Johr 359 bi Mainz över den Rhien gahn is un mit de Alamannenkönigen Vestralp, Makrian, Hariobaud, Ur, Ursicinus un Vadomar, nahdem he all Gefangene torüchgeven hett, Freedensverdrääg afslooten hett. Rainer Christlein u. a.: Die Alamannen. Archäologie eines lebendigen Volkes. Theiss, Stuttgart 1978, ISBN 3-8062-0890-5 Karlheinz Fuchs (Red.): Die Alamannen. Ausstellungskatalog. Theiss, Stuttgart 2001, ISBN 3-80621535-9 Dieter Geuenich: Geschichte der Alemannen. Kohlhammer, Stuttgart 2004, ISBN 3-17-018227-7 Mittelalter-Genealogie: Vestralpus
Trindade un Martim Vaz sünd en Inselgrupp in’n Atlantik. Se höört to Brasilien, to’n Bundsstaat Espirito Santo, un leegt ruchweg 1.200 km ööstlich vun Vitória. För de Eilannen sünd ok de Naams Trinidad un Martin Vas begäng. De Eilannen sünd dör Vulkanismus tostannen kamen. Nipp un nau hannelt sik dat bi de Inselgrupp üm dat Produkt vun en Mantelplume, un man snackt bi de Gegen ok vun den Trindade-Hotspot. De Plume schall in Verbinnen stahn mit de Paraná-Flootbasalten op’t brasilaansche Fastland. De Landschop op de Eilannen is dörsett vun Kluften. Bit in’t 19. Johrhunnert geev dat hier ok noch Woold, man vundaag wasst dor nix mehr, mit Utnahm vun de süüdlichen Deel vun Trindade. Dat Eiland Trindade is de gröttste vun de Eilannen. Se hett en Flach vun ruchweg 10,1 km² un liggt bi 20° 31′30″S, 29° 19′30″W – üm un bi 47 km westlich vun de Inselgrupp rund üm Martim Vaz. De annern Eilannen leegt dicht tohopen un warrt ok Ilhas de Martim Vaz nöömt. Dat Hööfteiland is de Ilha Martim Vaz (ok Ilha da Racha) is dorvun wedder de gröttste. Se liggt bi 20° 30′18″S, 29° 20′42″W un reckt bit to 175&m hooch. Dorto kamt de Ilha do
De Ackerwagen, Ledderwagen oder Oornwagen weer fröher de Wagen, mit den se op’t Feld föhrt sünd un to’n Bispeel dat Hau inhaalt hebbt. Bruukt worrn is he, bet de Treckers opkamen sünd, de denn extra Anhängers hatt hebbt. Dat güng na’n Krieg los un mit de Johren 1970 weren de Ackerwagens denn al temlich roor worrn in de Bueree. De Ackerwagen warrt mit Peer oder mit Ossen tagen. Boot weer he ut Holt. An de Sieden harr he Rungen, dortwischen weren de Leddern, wat de Siedenwannen vun’n Wagen weren. För de Leddern kunn een ok Flechten insetten, de dicht weren.
De John-Brinckman-Pries weer en Pries för plattdüütsche Schrievers, aver ok Wetenschoppers un Künstlers, de veel för de plattdüütsche Spraak daan harrn. He weer na den plattdüütschen Schriever John Brinckman nöömt. 1922 is he vun de Arbeidsgemeenschop vun de Rostocker Heimatverenen stift un bet 1936 acht Maal vergeven worrn. Jümmer in’n Rahmen vun’n Plattdüütschen Volksdag. 1936 hett em denn de Stadt Rostock övernahmen. Dorbi hebbt se em denn utwiedt un he schull nu allgemeen för Verdeensten üm de mekelbörgsche Schrieveree vergeven warrn. 1936 hett em denn mit Friedrich Griese ok glieks en Hoochdüütschen kregen. 1944 is he toletzt vergeven worrn. 1956 is de Pries in de DDR nochmaal wedder nee stift worrn. De Raad von’n Bezirk in’n Bezirk Rostock hett em stift. 1923: Richard Vosslo 1924: Karl Wagenfeld 1926: Wilhelm Wisser 1927: Richard Ohnsorg 1931: Karl Seemann 1932: Ernst Voß 1934: Richard Vosslo 1935: Wilhelm Schmidt 1935: Wilhelm Zierow 1936: Friedrich Griese 1937: Theodor Jakobs 1937: Erich Hagemeister 1938: Hans Ehrke 1938: Willy Bastian 1939: Karl Christian Klasen 1940: Karl Krickeberg 1941: Max Dreyer 1942: Richard Spethmann 1943: Carl Johann Schmidt (1894–1945), Discher 1944: Karl Hennemann 1957: Peter E. Erichson 1960: Fritz Meyer-Scharffenberg 1966: Hans-Joachim Gernentz
En Knakenbreker is volksdömlich en traditschonell alternativ Heilkundler in Oostfreesland. To de Kenntnisse vun en Knakenbreker hörrt bispielswies dat Inrenken vun Gliedmaaten und dat Inrücken vun Wirbel. De Praktiken dorto hebbt de sück sülvst bibrocht un stött sück af un an up ominöse „Gaav“. Faken wurrd so en „Amt“ un de Fähigkeit in de Familie wiedergeven. De Arbeit is hüdtodag jümmers noch good ansehn und wurrd völ in Anspruch nommen. Allerdings sünd de Methoden ok umstreden. Hüdtodag wurrd dat deelwies in Achterköken un Kammern tegen „Spenden“ utöövt. Aber nich blots Minschen profiteert dorvan, sonnern ok Deerten as Hund, Kat, Peerd un anner Deerten. Sogor vun’t Utland kamen de Lüüd un de Deerten. Dört Feernsehn is to’n Bispeel Tamme Hanken temelk bekennt wurrn, aber in jeden gröter Dörp gifft dann sücks Lüüd un meest jeder Oostfrees kennt een.
Mit den Oscar för’t Beste Leed warrt de Ledermakers vun en Film uttekent. In disse Kategorie is 1935 de eerste Oscar vergeven worrn. Vun wegen, dat bi de letzen Priesverlehen in de Johren 2007 un 2008 jümmer een Filmprodukschoon dree vun de fief nomineerten Musikstücken stellt harr, drööft vun’n 19. Juni 2008 an blots noch hööchstens twee Leder ut een Film ünner de Kandidaten för’t Finale wesen. Vör de Vörutwahl künnt aver jümmer noch so veel Leder ut een Film kamen, as geiht. In’n Folgenden warrt de Priesdreger na Johren oplist: vgl. Rules Approved for 81st Academy Awards bi oscars.org, 19. Juni 2008 (afropen an’n 21. Juni 2008)
Leendaal is ene Gemeen in dat Bundsland Neddersassen in Düütschland. Se liggt in den Landkreis Oosterholt un hett 20.293 Inwahners (Stand 31. Dezember 2022) op en Rebeet vun 72,08 km². To de Gemeen höört de Öörd Butendiek, Falkenbarg, Feldhusen, Heidbarg, Kloostermoor, Leendaal, Seebargen, Sankt Jürgen (mit de Öörd Frankenborg, Höftdiek, Lüttmoor, Millbüern, Moorhusen, Nedderenn, Öberenn, Sankt Jürgen, Veerhusen, Wührn), Truup, Truperdiek, Trupermoor un Worphusen (mit de Öörd Lüningsee (1763), Lüninghusen (1764), Westerweed (1764), Moorenn (1778), Mooringen (1778), Schrötersdörp (1805) un Nee Mooringen (1808), de sünd all bi de Moorkolonisatschoon vun Findörp nee anleggt worrn). De Navergemenen sünd Hu’e in’n Westen, Oosterholt-Scharmbeek in’n Noordwesten, Worpsweed in’n Noorden, Grasbarg in’n Oosten un Otterbarg in’n Süüdoosten. In’n Süden liggt de Stadt Bremen mit de Stadtdelen Borgfeld un Blockland. De Gemeen Leendaal is an’n 1. Oktober 1937 billt worrn, as de Gemenen Falkenbarg, Leendaal, Moorhusen, Trupermoor un Truup tohoopslaten worrn sünd. Mit de Gemeenreform in Neddersassen an’n 1. März 1974 sünd tosätzlich noch de Gemenen Heidbarg (blots de Oort Heidbarg, de Oort Grasdörp in de Gemeen Heidbarg is in de Gemeen Grasbarg wesselt), Seebargen, Sankt Jürgen un Worphusen Deel von de Gemeen Leendaal worrn. Dat Raadhuus von de Gemeen Leendaal weer von 1937 bet
Ohmein is ene Gemeen in dat Bundsland Neddersassen in Düütschland. Se liggt in den Landkreis Ülzen un hett 1452 Inwahners (Stand 31. Dezember 2022) op en Rebeet vun 48,09 km². To de Gemeen höört siet de Gemeenreform in Neddersassen to’n 1. Juli 1972 de Öörd Aljorn, Bohndörp, Bossel, Eddelstörp, Haßel, Ohmein, Reisenmoor, Secklendorf un Vorwerk. Gemeen Ohmein. Mehr Biller, Videos oder Audiodateien to’t Thema gifft dat bi Wikimedia Commons. Websteed vun de Gemeen (hoochdüütsch) Städer un Gemenen in den Landkreis Ülzen Ohmein | Bad Bemsen | Bonndiek | Bourm | Ebsdörp | Aimk | Emdörp | Gerdau | Hanster | Himbargen | Bienbüddel | Jelmstörp | Lüder | Natendörp | Özen | Rätzen | Römst | Roosche | Schwienau | Soltendiek | Stötz | Siborg | Suhlndörp | Ülzen | West | Wrest’d | Wriel
William Cuthbert Faulkner (* 25. September 1897 in New Albany, Mississippi as William Falkner; † 6. Juli 1962 in Oxford, Mississippi) weer en US-amerikaansch Schriever un Nobelpriesdräger. De meest vun Faulkners Geschichten speelt in Yoknapatawpha County mit de Hööftstadt Jefferson, wat dat beid nich gifft, aber de dat reale Oxford (Mississippi) to Grunnen liggt, wo Faulkner siet sien fievts Levensjohr leven de. Dor gifft dat hüüd ok en Gedenktafel. Faulkner vertellt de Geschichten vun dat Land und de Familien - de Benbow, Chickasaw, Compson, De Spain, Gowrie, Grenier, Habersham, Hawk, McCaslin, Sartoris, Snopes, Stevens, Sutpen un Varner – van de Tiet, as dor blots Indianers leevten bit nah de Tweete Weltkrieg. För sien Wark hett he 1949 den Nobelpries för Literatur kregen. Sien bekanntste Titel sünd: Soldiers' Pay (1926) Mosquitoes (1927) Sartoris/Flags in the Dust (1929/1973) The Sound and the Fury (1929) As I Lay Dying (1930) Sanctuary (1931) Light in August (1932) Pylon (1935) Absalom, Absalom! (1936) The Unvanquished (1938) If I Forget Thee Jerusalem (The Wild Palms/Old Man) (1939) The Hamlet (1940) Go Down, Moses (1942) Intruder in the Dust (1948) Requiem for a Nun (1951) A Fable (1954) The Town (1957) The Mansion (1959) The Reivers (1962).
Anaram Au Patac (AAP, okzitaansch för Wi gaht in den Kampf) is en Organisatschoon, de sik för de okzitaansche Spraak un mehr Autonomie för Okzitanien insetten deit. Dragen warrt Anaram Au Patac vun en linke Jugendbewegung, vör allen vun Studenten. Vun de Instellung her sünd se marxistisch, gegen de Globaliserung, weren gegen den Irakkrieg un sünd solidarisch mit Palästinensers, Basken, Katalanen un annere Volksgruppen, de ünnerdrückt warrt. Anaram Au Patac hett sik 1992 in Pau billt un hett dree Afdelen in Bordeaux, Clermont-Ferrand un Montpellier. Veer Maal in’t Johr gifft AAP en Bladd rut, Har/Far, la revista de l'Occitània qui bolèga (Dat Bladd vun Okzitanien, dat wat bewegt). 1995 weer AAP mit dorbi, as sik de Okzitaansche Revolutionärbewegung grünnt hett. 2004 is de okzitaansche Spraakaktivist Robert Arricau in Haft kamen. He schall Lüüd vun de ETA ut dat Baskenland in Frankriek Ünnerkruup geven hebben. Siet de Tied weer he en Symbolfigur för Anaram Au Patac. Arricau is an’n 23. Juni 2006 wedder free kamen. Websteed vun Anaram Au Patac (okzitaansch)
Kobalt is’n cheemsch Element ut de Serie vun de Övergangselementen. Kobalt, mit dat Atomteken Co un de Atomtall 27, is en Swormetall ut de neegten Grupp vun’t Periodensystem, dat dorför bekannt is, ferromagneetsch to wesen. Dat Element is 1735 dör den sweedschen Chemiker Georg Brandt opdeckt worrn, vun den dat ok sien Naam kregen hett. Wat sünners is de molaar Masse vun’t Kobalt: se is grötter as de vun’t nächste Element in’t Periodensystem, wat dat Nickel is Kobaltverbinnen sünd al bannig lang bekannt un weern vör allen to’n Farven vun Glas un Keramik bruukt (Kobaltblau). De Ierzen vun Kobalt kennt de Minschen al lang. In’t Middelöller weern se faken för weertvulle Sülver- un Kopperierzen hollen. Man, se leten sik nich verarbeiten un geven vun wegen jemehrn Andeel an Arsen bi’t Hittmaken slechten Röök af, so dat de Lüüd an snaakschen Kram glöövt harrn un dat dat Ierz verhext weer. Na en Snack harrn de Kobolden dat weertvulle Sülver opfreten un an sien Steed dat weertlose sülverklöörte Ierz utscheten. Blangen Kobalt höörn dor ok Wolfram- un Nickelierzen bi. Disse Oorden vun Ierz sünd vun de Barglüüd denn mit Schimpnaams as Nickel, Wolfram (so veel as „Wulfsspuck“, lat. lupi spuma) un even
NettPlatt Neddersassen is en Nettwark vun Lüüd, de sik in Neddersassen för de plattdüütsche Spraak insetten doot. NettPlatt Neddersassen is en Ünnerafdeel vun’n Neddersassischen Heimatbund. Grünnt hebbt se dat Nettwark an’n 22. Mai 2008 op’n Neddersassendag in Nordenham. To een vun de eersten Saken, de NettPlatt Neddersassen fordern dee, höör in’n Juli 2008, dat dat Land Neddersassen Plattdüütsch in de School mehr vöranbringen schull un dat Plattdüütsch ok för dat Tüügnis relevant warrt. Websteed vun NettPlatt Neddersassen (plattdüütsch)
Karl August Fritz Schiller (* 24. April 1911 in Breslau; † 26. Dezember 1994 in Hamborg) weer en düütsch Wetenschapler un Politiker vun de SPD. He weer vun 1966 bis 1972 Bundsminister für Wertschap un van 1971 bit 1972 tosätzlich Bundsminister för Finanzen. He weer fedderföhrend an dat Entstahn vun dat Stabilitäts- un Wasdomsgesett mit sien in dat Magisch Veereck dorstellt Zielen bedeeligt. Dorneben weer he Initiator vun de Konzertierte Aktion. Wiel he dor de Globalsteuerung in Düütschland en Grundlaag per Gesett geev, wurrd he faken tosommen mit Ludwig Erhard as bedüüdenst Wertschapspolitiker vun de Nahkriegsdiet benömmt. Nah sien Abitur absolveer Schiller af 1931 en Studium der Volkswertschapslehr un Juristeree in Kiel, Frankfort an’n Main, Berlin un Heidelbarg, wat he 1935 as Diplom-Volkswert un mit de Promotschon to’n Dr. rer. pol. beend hett. Während sien Studium wurr he vun de Studienstiftung des deutschen Volkes fördert. Van 1935 bit 1941 weer he den Baas vun en Forschungsgrupp an’t Institut för Weltwertschap in Kiel. 1939 hett he sück habiliteert. Van 1941 bit 1945 nehm he as Suldat an’ tweeten Weltkrieg deel. Af 1947 weer he Professer för Wertschapstheorie an de Universität Hamborg. An de Grünnen vun de Akademie für Gemeinwirtschaft 1948 hett
Macaulay Culkin (* 26. August 1980 in New York, USA) is en US-amerikaanschen Schauspeler. In’t Filmrebeet weer he een vun de internatschonal bekanntsten Kinnerdorstellers. Macaulay Culkin is de Söhn vun den Filmschauspeler Christopher „Kit“ Culkin un Patricia Bentrup. Vun sien Süsters un Bröders sünd fief annere ok Schauspelers, man all nich so bekannt as Macaulay. De annern heet Kieran, Rory, Quinn, Shane un Dakota Culkin. De Schauspelersche Bonnie Bedelia is sien Tante. In’t Öller vun blots veer Johren stünn Macaulay Culkin ton eersten mol op de Bühn mit dat Theaterstück Bach Babies. Dorno hett he noch fakener Theater speelt un harr 1987 sien eerste Filmrull in Rocket Gibraltar an de Siet vun Burt Lancaster. Sien Dörbrook as Schauspeler keem 1990 mit sien Rull in den Film Uncle Buck. Sien Bekanntheit is wieter stegen dör de beiden spoodrieken Familienkummedien Home Alone (1990) un Home Alone 2: Lost in New York) (1992), beid üner den Speelbaas Chris Columbus. Een Johr later speel he an de Siet vun Elijah Wood in den Thriller The Good Son en Jungen, de annere Minschen an’n Kragen will un keem dormit ’n beten af vun sien sympathisch Ansehn as leven Jungen. Dorna künn he an den groten
Dat Manifest för en gemeensame Spraak (spaansch Manifiesto por la lengua común) is en Manifest, dat vun 20 spaansche Intelektuelle in’n Juni 2008 rutgeven worrn is. Se stellt sik dormit gegen de Regionalspraken, de de Domänen vun dat Spaansche in Katalonien, Galizien, dat Baskenland un Aragonien jümmer mehr inschränken doot. Dat Spaansche schall de offizielle un gemeensame Spraak vun ganz Spanien blieven, seggt de Ünnerteekners vun dat Manifest. Ünnertekent hebbt dat Manifest Mario Vargas Llosa, José Antonio de la Marina, Aurelio Arteta, Félix de Azúa, Albert Boadella, Carlos Castilla del Pino, Luis Alberto de Cuenca, Arcadi Espada, Alberto González Troyano, Antonio Lastra, Carmen Iglesias, Carlos Martínez Gorriarán, Jose Luis Pardo, Álvaro Pombo, Ramón Rodríguez, Jose Maria Ruiz Soroa, un Fernando Savater. In dat kastielsche Spanien hett dat Manifest veel Tostimmung kregen, in de Regionen hebbt se dat aver as Utdruck vun de spaansche Arroganz sehn, de de spaansche Spraak as wat Beters as de Regionalspraken ansüht.
Gerlind Rosenbusch (* 1947 in Ollnborg) is en düütsche Schauspelerin und Moderatersche, de plattdüütsch speelt un modereert. Se hett 1966 hör Abitur in Ollnborg un 1969 hör Examen an de Pädagogisch Hoochschool (Hauptfack: Musik) ok in Ollnborg maakt. Bit 1972 hett se denn an de Hoochschool för Musik un Theater in Hamborg studeert. In tallriek apenlich Veranstaltungen in Noorddüütschland hett se plattdüütsch Geschichten vördragen un dormit to de Pleeg un Akzeptanz vun de plattdüütsche Spraak bidragen. To Tiet speelt se ehr Rullen up de Böhn meest in plattdüütsch Theaterstücken: in’t Ohnsorg-Theater in Hamborg in’t Mekelnborgsch Staatstheater in Swerin (Fritz-Reuter-Böhn) Rosenbusch weer van April 1982 bit 2004 ruch weg 130-mal Utfragerin in de plattdüütsch Talkshow „Talk op Platt“ vun de NDR, tosommen mit Moderator Ewald Christophers un – nah 1995 – tosommen mit Falko Weerts. In de söss Folgen vun de „Finkenwerder Geschichten“ (1986) speel se de Rull vun de Christa Mewes. In de plattdüütsch Film Apparatspott – Gerangel in Ruum un Tied (2003) spell se de Rull vun de Gertrud Helms. In de plattddüütsch Film Apparatspott – Dat mokt wie gistern (2008) speel se de Rull vun de Krankensüster. Gerlind Rosenbusch in de Internet Movie Database (engelsch)
Virgil Ivan „Gus“ Grissom (* 3. April 1926 in Mitchell, Indiana; † 27. Januar 1967 in Cape Canaveral, Florida) weer en US-amerikaansch Astronaut. Grissom weer nah Alan Shepard de tweete US-Amerikaner in’t Weltruum un ok de eerste Minsch de tweemal in de Weltruum reist is. Gus Grissom is in sien Heimatstadt upwussen un harr noch dree jüngere Geschwister. He wull all immer Pilot wurrn un is 1944 in de amerikaansch Luftwaffe intreden. Een Johr later hett he heiraadt. Nah de Tweete Weltkrieg kreeg he aber en Schrievdischjob, wat hüm nicht gefull, so dat he weer ut de Luftwaffe (Air Force) rutgahn is. Utstatt mit en Intelligenzquotienten vun 145 hett he 1950 sien Afsluss an de Purdue University makt. Nah sein Studium is he weer in de Air Force intreden un is Pilot wurrn. Dornah hett he an’ Koreakrieg deelnommen un över 100 Kampinsatzen harrt. Nah disse Tiet wueer he Flaagutbilder. 1957 hett he sein Testpilotenutbilden beend. 1959 is he vun de NASA as Astronaut utwählt wurrn. He hörr to de eerste Grupp vun Astronauten. Se wull hüm eerst nich nemmen, weil he Heuschnuppen harr, he kunn de Lüüd vun de NASA aber övertüügen, dat dat in’t All kein Pollen gifft
Ganderssen is ene Stadt in dat Bundsland Neddersassen in Düütschland. Se liggt in den Landkreis Nuurten un hett 9.946 Inwahners (Stand 31. Dezember 2013) op en Rebeet vun 90,49 km². To Ganderssen höört de Öörd un Stadtdelen Ackenhiusen, Aulenganderssen, Clius, Dankelssen, Dannhiusen, Elljero’e, Gehrenro’e, Gremmessen, Hachenhausen, Harjehiusen, Hekenbeck, Helmscherode, Sebbelshiusen, Wolpero’e un Wreschero’e. Ok de Oort Hillebrechtshiusen mit de Borg höört to Ganderssen. Websteed vun de Stadt (hoochdüütsch) Städer un Gemenen in den Landkreis Nuurten Aimbeck | Budenfelle | Dassel | Ganderssen | Hardessen | Kaolefelle | Katelnborg-Lindau | Mauringen | Nuurten | Nörten-Harenbarg | Üsseler